Aldona Gaigalaitė

Aldona Gaigalaitė (1927 m. birželio 15 d. Gaižūnuose, Linkuvos valsčius – 2015 m. lapkričio 21 d. Vilniuje) – sovietinė istorikė, pedagogė, vadovėlių autorė, humanitarinių mokslų daktarė.

Biografija 
Sesuo Nijolė Gaigalaitė, brolis Algirdas Gaigalas, vyras Liubomiras Viktoras Žeimantas.

Mokėsi Rimkūnų pradžios mokykloje, Linkuvos gimnazijoje. 1946–1950 m. studijavo Vilniaus pedagoginiame institute. 1950–1951 m. dirbo Šiaulių mokytojų institute visuotinės istorijos dėstytoja. Istorijos ir teisės institute apgynė disertaciją „Darbininkų judėjimo pakilimas Lietuvoje pasaulinės ekonominės krizės metais (1929–1934 m.)“, 1955 m. istorijos mokslų kandidatė. 

1955–1969 m. dirbo LSSR MA Istorijos institute, 1960–1969 m. Lietuvos istorijos po Spalio revoliucijos laikotarpio sektoriaus vadovė, 1961 m. vyr. mokslinė bendradarbė. 1970 m. gynė istorijos mokslų daktaro disertaciją pagal knygą „Klerikalizmas Lietuvoje, 1917–1940 m.“, bet laipsnis nesuteiktas apkaltinus ideologiniu nenuoseklumu. 1969–1997 m. Vilniaus pedagoginio instituto dėstytoja, 1969–1974 m. ir 1984–1988 m. SSRS istorijos, 1988–1990 m. Lietuvos istorijos katedros vedėja. Nuo 1984 m. profesorė. 

Tyrė Lietuvos XX a. pirmųjų dešimtmečių istoriją, Lietuvos Respublikos susikūrimą, jos vidaus ir užsienio politiką. Parašė vadovėlių ir kitų mokymo priemonių vidurinei ir aukštajai mokyklai, 3 atsiminimų knygas (2000–2002 m.).

Bibliografija 
 Darbininkų judėjimo pakilimas Lietuvoje 1929–1934 m. – Vilnius, 1957. – 170 p.
 Lietuvos TSR istorijos šaltiniai, t. 3. Lietuvos darbo žmonių kova dėl tarybų valdžios 1917–1919 m. / Ona Adomonienė, Aldona Gaigalaitė, 1958. – 324 p.
 Lietuvos TSR istorijos šaltiniai, t. 4. Lietuva buržuazijos valdymo metais: 1919–1940 / Juozas Marcinkevičius, Aldona Gaigalaitė, 1961. – 863 p.: lent.
 Lietuvos TSR istorijos chrestomatija / Aldona Gaigalaitė, Emilija Griškūnaitė, Juozas Jurginis. – Kaunas: Šviesa, 1964. – 210 p.
 Bažnyčios vaidmuo Lietuvoje: 1919–1940 m. – Vilnius: Mintis, 1967. – 33 p.
 Борьба за Советскую власть в Литве в 1918–1920 гг.: сборник документов (su kitais). – Vilnius: Mintis, 1967. – 473 p.
 Lietuvos TSR istorijos medžiaga X klasei: priedas prie TSRS istorijos vadovėlio X klasei. – Kaunas: Šviesa, 1968. – 36 p.: iliustr.
 Lietuvos TSR istorija: X–XI klasei. – Kaunas, 1969. – 135 p.: iliustr.
 Klerikalizmas Lietuvoje, 1917–1940 m. – Vilnius: Mintis, 1970. – 312 p.
 LTSR istorijos chrestomatija: priemonė mokytojams / Aldona Gaigalaitė, Emilija Griškūnaitė, Juozas Jurginis. – 2-asis leidimas. – Kaunas: Šviesa, 1972. – 320 p.
 Lietuvos TSR istorija: mokymo priemonė X–XI klasei / Aldona Gaigalaitė, Regina Žepkaitė. – 10-asis leidimas. – Kaunas: Šviesa, 1979. – 184 p.: iliustr.
 Reakcinis katalikų bažnyčios vaidmuo Lietuvos istorijoje: medžiaga lektoriui. – Vilnius: Žinija, 1980. – 34 p.
 Lenininės idėjos apie sąmoningą drausmę: medžiaga lektoriui. – Vilnius: Žinija, 1981. – 20 p.
 Lietuvos valstiečiai, servitutai ir buržuazinė valdžia: servitutų ir bendrųjų gamyklų likvidavimas Lietuvoje 1919–1940 m.: vadovėlis. – Vilnius, 1983. – 133 p.
 Moterys už taiką ir gyvenimą: medžiaga lektoriui. – Vilnius: Žinija, 1984. – 17 p.
 Anglijos kapitalas ir Lietuva: 1919–1940 m. – Vilnius: Mokslas, 1986. – 165 p.: lent.
 Krikščionybės įvedimo Lietuvoje klausimu: medžiaga lektoriui. – Vilnius: Žinija, 1987. – 20 p.
 Jonas Ragauskas: knyga mokiniams. – Kaunas: Šviesa, 1989. – 109 p.: iliustr. – ISBN 5-430-00515-0
 Metodinė priemonė laikantiems TSRS istorijos stojamąjį egazaminą (Lietuvos istorija, 1917–1989). – Vilnius, 1989. – 67 p.
 Lietuvos istorijos chrestomatija: 1861–1990 m. kovo 11 d. / Aldona Gaigalaitė, Juozas Skirius. – Kaunas: Šviesa, 1993. – 374 p.: iliustr. – ISBN 5-430-01710-8
 1922 m. žemės reforma Lietuvoje: Simno-Kolesnykų dvaro išdalijimo ir naujakurių žemės gavimo dokumentai (su kitais). – Vilnius: Vilniaus pedagoginio universiteto leidykla, 1997. – 140 p.: iliustr. – ISBN 9986-869-00-5
 Lietuva Paryžiuje 1919 metais. – Kaunas: Šviesa, 1999. – 215 p.: iliustr. – ISBN 5-430-02911-4
 Lietuvos užsienio reikalų ministrai, 1918–1940 / Aldona Gaigalaitė, Juozas Skirius, Algimantas Kasparavičius, Audronė Veilentienė. – Kaunas: Šviesa, 1999. – 427 p.: iliustr. – ISBN 5-430-02696-4
 Apie Tėvą: atsiminimai. – Vilnius: Sapnų sala, 2000. – 167 p.: iliustr. – ISBN 9986-9324-3-2
 Mūsų karo meto mokytojai. – Vilnius: Vaga, 2000. – 390 p.: iliustr. – ISBN 5-415-01482-9
 Į save ir istoriją pažvelgus: atsiminimai. – Vilnius: Vaga, 2002. – 284 p.: iliustr. – ISBN 5-415-01618-X
 Juozas Purickis-Vygandas / Aldona Gaigalaitė, Jūratė Žeimantienė. – Vilnius: Vilniaus knyga, 2004. – 410 p.: iliustr. – ISBN 9955-490-27-6
 Politikas, visuomenės veikėjas, veterinarijos gydytojas Laurynas Lopas (1878–1953): monografija. – Vilnius, 2005. – 41 p.: iliustr.
 Lietuvos atstovai Rusijos Valstybės Dūmoje 1906–1917 m.: mokslinė monografija. – Vilnius: VPU leidykla, 2006. – 338 p.: iliustr. – ISBN 9955-20-066-9
 Jų testamentai vykdomi / Bronė Beržiūnienė, Aldona Gaigalaitė, Vytautas Merkys, Zofija Aleksandravičiūtė-Navickienė. – Vilnius: Vilniaus pedagoginio universiteto leidykla, 2006. – 184 p.: iliustr. – ISBN 9955-20-101-0
 Mano gyvenimo ir atsiminimų bruožai / Pranciškus Karevičius (parengė Aldona Gaigalaitė, Algimantas Katilius). – Vilnius: Katalikų akademija, 2006. – 427 p.: portr. – ISBN 9986-592-55-0

Šaltiniai 

Lietuvos istorikai
Lietuvos dėstytojai